runetrust/blame-folketinget-dk huggingface dataset:
Morten Østergaard (RV), 2011-05-25:
Der synes jeg bare, at det måske kunne være interessant at udforske, hvordan det er gået med det, og nu er jeg så faldet over, at man i Københavns Kommunes Sundhedsforvaltning har indsendt 14 forslag og har fået tilladelse til at udfordre på tre af de områder, man har peget på.
Anne Grete Holmsgaard (SF), 2003-04-10:
Sagen var, at Danish Crown, der jo i hvert tilfælde på det danske fødevaremarked har et monopol, i hvert tilfælde en så stærkt dominerende placering, at man må kalde det et monopol, truer en lille økologisk produktionsvirksomhed i Jylland, nemlig Hanegal, med, at de ikke kan lave en fedtfattig leverpostej, for så går de ind og overskrider eller krænker det patent, som Danish Crown har.
Aase D. Madsen (DF), 2001-10-26:
Og det skal der arbejdes videre med, som jeg har sagt. Men når det så gælder de individuelle boliger, som slutfasen jo gerne skulle være for mange af disse mennesker - man skulle gerne kunne komme ud i individuelle boliger efter at have været i disse forskellige institutioner og forhåbentlig have fået en behandling, der gør, at man kan klare sig uden for - så har vi et meget stort problem, for nede på mit bord har jeg Den Sociale Ankestyrelses rapport om kommunernes husvildeforpligtelser og anvisningsretten til almennyttige boliger.
Flemming Hansen (KF), 2003-11-12:
Sagerne tager jo tid, den slags ting er meget alvorlige, og jeg vil gerne understrege over for hr. Stavad, som spørger indirekte, at det er rigtigt, at Banestyrelsen bestemt også har begået sine fejl i denne sag, og at det er yderst kritisabelt, at sagen har nået det omfang, den har, som de interne undersøgelser peger på.
Pia Christmas-Møller (KF), 1997-12-17:
Og kriminalforsorgen tilføres ekstra 80 mio. kr., bl.a. til en øget indsats over for strafafsonere for narkokriminalitet og stærke, grove fanger. Endelig er det aftalt, at der i 1998 skal indgås en flerårig bevillingsaftale for kriminalforsorgen.
Nick Hækkerup (S), 2008-04-16:
Det vil sige, at da Venstre den 30. november 2007, altså på den anden side af valget, her i salen sagde, at »vi er nemlig tilhængere af princippet af, at det, vi lover før valget, gennemfører vi efter valget, og derfor skal børnecheckens forhøjelse gennemføres pr. 1. januar 2008«, så ikke gælder mere?
Peter Skaarup (DF), 2011-05-02:
Der er også hele området omkring forældreansvarsloven, som jo ligger i et særligt regi og bliver diskuteret i øjeblikket med justitsministeren, hvor der givetvis er behov for nogle opstramninger, fordi nogle benytter sig af den ene chance efter den anden til at rejse de her sager om forlængelse af diskussioner vedrørende forældremyndighed.
Martin Lidegaard (RV), 2013-11-27:
Det er rigtigt, at vi havde nogle fremskrivninger for alle årene frem mod 2020, men det, der er den helt afgørende pointe – og det håber jeg ikke forundrer spørgeren – er, at den PSO, vi betaler i dag, og som vi betalte sidste år, og som vi betaler næste år, for langt, langt den største dels vedkommende er en PSO, som skyldes initiativer, som blev taget under den tidligere regering.
Pernille Frahm (SF), 2010-05-26:
Nu skal gildet betales, og en af de måder, man finder ud af at betale gildet på, er, ved at nogle af vores allermest sårbare unge – dem, som vi har knoklet med at prøve at få ind i uddannelsessystemet og få fastholdt – nu skal have kniven endnu en gang.
Peter Skaarup (DF), 1999-01-15:
Og jeg er fuldstændig enig i, at Venstre og De Konservative er alt for tilbageholdende her, og at det faktisk er temmelig skuffende, at hverken Venstre eller De Konservative, som ellers går for at være nogle partier, der gerne vil stramme retsprincipperne op og give mulighed for hårdere straffe for alvorlige forbrydelser i det danske samfund, ikke rigtig vil bakke sådan et forslag op, som jo peger i den retning, som Venstre og De Konservative normalt støtter.
Christian H. Hansen (DF), 1999-02-10:
Et nyt element i lovforslaget er adgangen til at bekæmpe sygdomme hos akvakulturdyr, som også efter min overbevisning er en forbedring for de danske dampbrugsejere, ligesom der kan blive tale om udbetaling af erstatningsbeløb for driftstab, mens bekæmpelsen finder sted. Dog har jeg bemærket ønsket om, at den såkaldte Egtved-syge ønskes flyttet til gruppe I.
Per Stig Møller (KF), 2014-10-01:
Jamen, kære udenrigsminister, hvis Straffelovrådet så kommer til regeringen og anbefaler, at man laver en lov for væbnet konflikt, der svarer til § 102, hvor ordet krig bliver nævnt – og så kunne man jo også sige væbnet konflikt – så kan regeringen ikke gøre noget, for man må ikke lave straffelove med tilbagevirkende kraft.
Jens Peter Vernersen (S), 2007-04-25:
Ministeren kan vel slå fuldstændig fast, at de patienter, der forlader hospitalerne, har et retskrav på at blive behandlet og har ret til at møde op og få foretaget den behandling, uanset om den økonomi, der er stillet til rådighed, er tilstrækkelig eller ikke tilstrækkelig.
Charlotte Bagge Hansen (M), 2023-04-13:
Og hvis vi herhjemme i Danmark siger, at vi ikke kan have mobiltelefoner længere, fordi der ikke må være PFAS i vores produkter, så kan jeg godt tvivle på, at de store internationale virksomheder vil sige, at de selvfølgelig bare lige med det samme laver nogle andre produkter til Danmark.
Nicolai Wammen (S), 2021-12-22:
Jamen altså, som sagt synes jeg, at noget af det vigtigste, vi har sat i gang, er de syv kommuner, der nu på forskellige områder med stor betydning for borgerne går ind og får langt større frihedsgrader, end man har haft tidligere, til at give en bedre service for borgerne uden alt for mange bindinger, og uden at der bruges mere tid end højst nødvendigt på dokumentation og andet.
Karsten Lauritzen (V), 2012-03-21:
Det, der er interessant – og grunden til, at det her er en interessant debat – er jo, at der var meget uenighed i Folketinget i 2008, da man vedtog tuneserloven og strammede op på vilkårene for tålt ophold og sagde, at det skulle være utåleligt at være på tålt ophold i Danmark, for det var mennesker, vi helst ville have sendt ud, men det kunne vi så ikke af hensyn til internationale konventioner.
Morten Helveg Petersen (RV), 2009-02-03:
Så når Dansk Folkeparti rejser den her glimrende debat, synes jeg, at man altså også skylder at forholde sig til, hvad vi gør fra dansk side, og i det her tilfælde skyder vi i hvert fald os selv i foden, måske i begge fødder, for sådan som vi har udformet reglerne, smider vi simpelt hen penge på gulvet, i forhold til at der er turister, der måske gerne vil komme til Danmark og bruge penge, og som vi siger nej til.
Tom Behnke (FP), 1997-12-09:
Der er ingen tvivl om, at selv om regeringen var for hurtig, da den lavede det første forslag, og dermed ikke fik det hele med, skal Fremskridtspartiet selvfølgelig ikke stille sig hindrende i vejen for, at det nu bliver rettet op, så vi får en lovgivning, som er hensigtsmæssigt skruet sammen, og derfor har Fremskridtspartiet ingen indvendinger imod disse tekniske ændringer og forbedringer af loven.
Rasmus Prehn (S), 2010-02-03:
Man forudsagde jo netop det her, og vi kan kigge på de avisartikler, der er, bl.a. i Berlingske Tidende her den 27. januar, hvor der står »Kommunerne hvæsser sparekniven« og »Grønthøsterne køres nu i stilling …« osv., og det er jo netop, fordi det på det specialiserede socialområde løber løbsk; det er meget dyrere end det, regeringen lagde op til.
Karen Hækkerup (S), 2011-04-05:
Så mit spørgsmål er bare: Hvis nu det her, som Dansk Folkeparti lægger frem, bliver til lov, hvis de mange dage, som hver enkelt forbryders – her taler vi altså om de her ældre misbrugere og gengangere, som Dansk Folkeparti gerne vil komme efter – straf skulle hæves, hvor mange dage er det så i alt, vi skulle hæve straffen med, og hvor mange fængselspladser ville vi så yderligere stå og mangle, hvis det her blev gennemført?
Kristian Thulesen Dahl (DF), 2002-03-20:
Hr. Kristen Touborg var inde på det her spørgsmål om fødevarekontrollen, men må jeg ikke gøre opmærksom på, at der i den tidligere regerings finanslovforslag var besparelsesforslag på 70 mio. kr. Der ligger så i den nye finanslov et større ambitionsniveau på 36 mio. kr. oveni i forhold til at finde besparelser, det er fuldstændig rigtigt, men en del af pengene hentes jo på sådan noget som Måltidets Hus og på råd og nævn.
Christina Egelund (LA), 2017-10-05:
Når vi synes, at det her med at fjerne loftet over beskæftigelsesfradraget er vigtigt, så er det jo, dels fordi det letter skatten for danskere i arbejde – det synes vi grundlæggende er en god idé – men så er det jo også, fordi det faktisk giver rigtig meget på arbejdsudbuddet, og det er der behov for, hvis virksomhederne skal kunne finde de hoveder og hænder, som de har behov for i fremtiden.
Rikke Hvilshøj (V), 2005-03-29:
Vi kan også se af de tilbagemeldinger, vi får fra bl.a. kommunerne, at netop fordi der nu kommer færre hertil, er det en opgave, som er mere overkommelig for kommunerne at løse, og det vil sige, at i dag har vi et meget bedre udgangspunkt for at løse problemerne.
Mike Legarth (KF), 2014-05-06:
Indtil nu har reglen været, at arbejdsløsheden ikke måtte overstige 3,5 pct., og faktisk overstiger arbejdsløsheden på Færøerne i dag 3,5 pct., men Færøerne har så stort behov for mere arbejdskraft inden for netop bygge- og anlægssektoren, at landsstyret alligevel har ønsket denne revision.
Hans Kristian Skibby (DF), 2018-01-23:
Vi vil også gerne være med til at skærpe kreditaftalelovens bestemmelser med henblik på at sikre, at den 48-timersbestemmelse, som vi jo indførte for ikke så forfærdelig længe siden, også kommer til at virke absolut efter hensigten, da intentionen var, at man med forsinkelsen af udbetalingen af pengene netop skulle sikre forbrugerne en form for fortrydelsesret.
Marcus Knuth (KF), 2021-11-30:
Det er meget interessant, for det er jo sådan lidt konspirationsteoriagtigt, at selv om vi havde fået de her meget, meget klare sandheder at vide, havde selv vi i blå blok sagt, at det ikke gør noget, på grund af udlændingepolitikken, og at vi er bange for at fremstå slappe.
Morten Bødskov (S), 2018-10-23:
Vi har forhandlet den af et par omgange, og i sidste omgang blev den gjort endnu strammere end det, vi oprindelig var blevet enige om, og i Socialdemokratiet er vi ganske godt tilfreds med, at et af de elementer, der er kommet med, er skærpelsen af bøderne for overtrædelse af hvidvasklovgivningen.
Charlotte Broman Mølbæk (SF), 2022-06-08:
Jeg tror mere, at det, vi skal her på Christiansborg, selvfølgelig er at være i tæt dialog med dem derude og se, hvad det er, der virker, og skabe de allerbedste rammer for, at de kan folde dem ud derude, og så skal alle de her initiativer nok komme op at stå.
Peter Skaarup (DD), 2024-01-31:
Spørgsmålet er jo stillet, fordi Ekstra Bladet den 26. januar kunne afdække, at der i øjeblikket, netop som ministeren siger, er tre udviste på Kærshovedgård, som mandsopdækkes og er indkvarteret til en pris på 8.400 kr. pr. person.
Jeppe Kofod (S), 2010-04-09:
Det, der vel er sagen her, er, at en række partier har indgået en aftale om Afghanistanstrategien 2008-2012, og så har vi ud over det Helmandplanen for 2009 og 2010, som vi diskuterer i øjeblikket, altså en plan, der bliver opdateret årligt for at sikre, at vi når de mål og benchmarks, som vi har sat os.
Kristian Jensen (V), 2011-11-23:
Hvad er det i regeringens finanslov, som finansministeren måtte mene skulle hjælpe på en forbrugertillid, på en lyst til at gå ud og bruge noget af den store opsparing, danskerne har haft i de forløbne år, og omsætte den i handel og skabe omsætning i butikker, i servicefagene?
Mette Bock (LA), 2015-02-03:
I en verden, som næppe bliver roligere i de kommende år, og hvor der vil være endnu flere konfliktområder og brændpunkter, der fortjener verdens og Danmarks opmærksomhed, er der behov for strategiske pejlepunkter, både i forhold til den danske konkrete indsats, men også i vores bidrag til at sætte en dagsorden i den arbejdsdeling, der er imellem de internationale organisationer, som vi er en del af.
Rune Lund (EL), 2016-05-19:
Og en sådan aftale skal i særdeleshed forstås som en aftale, der sætter en stopper for, at budgetterne kun kan hænge sammen, hvis de ansatte konstant skal løbe stærkere og stærkere, og en aftale, som sikrer, at økonomien ikke belastes yderligere, hvis regionerne får nye opgaver.
Thor Möger Pedersen (SF), 2011-11-24:
Det samme gjorde sig gældende efter valget, og det samme gør sig sådan set gældende i dag, hvor jeg kan forstå, at beslutningsforslaget er den bindende forudsætning for en kompensationsordning for en lov, der aldrig har været vedtaget, hvilket jeg har underholdt om, og som jeg synes er morsomt i sig selv.
Keld Albrechtsen (EL), 2004-02-18:
Det, jeg vil spørge om, er: Skal disse udtalelser om gudenånaturen forstås sådan, at hvis der kommer en SR-regering efter det kommende folketingsvalg, kan vi dermed være sikre på, at den løsning med en strækning, som går hen over Gudenådalen, ikke bliver gennemført?
Ole Birk Olesen (LA), 2021-11-30:
Men det vælger Alternativet bare at se bort fra, for det med at profilere sig, det med at få stemmer på at påstå noget er mere vigtigt for hr. Torsten Gejl end at holde sig til sandheden om, hvad der foregår, nemlig at man har en lokal produktion af overskudsjord, som man håndterer lokalt.
Søren Gade (V), 2004-03-31:
Jeg kunne godt tænke mig at spørge hr. Holger K. Nielsen: Man går ind og vil have en tyran til at følge nogle FN-resolutioner, og det, der så sker ved samme lejlighed, er, at tyrannen forsvinder, og de massive overgreb på menneskerettighederne ophører.
Gitte Seeberg (KF), 2003-11-20:
Når jeg siger, at det ville være ønskværdigt på den hjemlige bane, så skyldes det jo, at det selvfølgelig havde været bedst, om der havde stået et bredt flertal i Folketinget bag beslutningen, sådan som vi kan glæde os over det vil ske i morgen, når Folketinget beslutter sig for at forlænge dansk tilstedeværelse i Irak.
Peter Kofod Poulsen (DF), 2018-01-16:
Vi synes, det er fint, at man får muligheden for pænt at vise folk væk og uddele et zoneforbud, der er mere vidtgående end det zoneforbud, man allerede kan uddele i dag, og det er jo sådan set det, forslaget handler om – alene om at udvide det her zoneforbud
Rasmus Prehn (S), 2019-02-28:
Kan ministeren ikke bekræfte, at vi rent faktisk har sendt breve over, hvor vi anviser finansieringen og siger, at det, det koster ekstra, er vi villige til at tage i »Bedre og billigere«-forligskredsen, sådan at det, der skulle have været brugt der, bruger vi så på at sørge for, at der kommer den linjeføring, flere politikere, herunder også repræsentanter for regeringspartierne, har været ude at ønske i forhold til Fyn?
Mette Reissmann (S), 2014-03-14:
Det er vigtigt, at vi har fokus på at forebygge kriminalitet fra asylansøgere i Danmark, og som jeg har gjort rede for, har regeringen iværksat en række meningsfyldte og effektive initiativer i forhold til det, men idet der er tale om, at asylansøgere skal bære fodlænke, hvis de blot kan mistænkes for at ville begå kriminalitet, mener jeg bestemt, at man overskrider balancen imellem hensynet til privatlivets fred og hensynet til at forebygge kriminalitet.
Eyvind Vesselbo (V), 2010-04-13:
Så vi er meget positive over for at gøre noget ved den her sag, og jeg er også sikker på, at vi med de tilkendegivelser, jeg er kommet med, og som ministeren også er kommet med, simpelt hen finder en løsning på at få lavet det her, sådan at borgerne får ryddet op, og så kommunen bliver holdt skadesløs, altså at forsikringen i langt højere grad, end tilfældet er i dag, dækker hele beløbet.
Pernille Rosenkrantz-Theil (S), 2014-06-11:
Det tager selvfølgelig noget tid, og taget i betragtning at Folketinget først igen åbner i oktober, og at der skal være mulighed for en ordentlig høringsproces, så vil jeg, med frygt for at blive skældt ud af de selv samme partier, der har fremsat forslaget, for at lave lovsjusk, bare sige, at det, når man laver den her slags beslutningsforslag, ikke altid er, at man også har en forventning om, at de bliver vedtaget, og at man derfor er så skarp på, inden for hvilken dato man gerne vil have at tingene skal gøres.
Bjarne Laustsen (S), 2018-12-11:
Så er der jo heldigvis mange, der snakker sammen i vores beredskab, og jeg har snakket meget med direktøren i Hovedstadens Beredskab om, hvordan man kan indrette sig og gøre de her ting, fordi vi har nemlig, som ministeren var inde på, nye og gamle regler osv.
Jørn Jespersen (SF), 1999-05-19:
For det første er der tale om, at beslutningsprocessen er gjort væsentlig mere demokratisk, fordi proceduren er ændret fra den såkaldte III a til III b, og det betyder, at Kommissionen ikke ved hjælp af et enkelt medlemsland længere kan gennemtrumfe godkendelsen; at der nu er tale om en flertalsprocedure i Ministerrådet, og det er et væsentligt fremskridt.
Lene Espersen (KF), 2009-01-22:
Og det er da bestemt glædeligt, for det er rigtig gode forslag, der er i det her lovforslag, og jeg vil da især gerne - ikke for at fremhæve én frem for andre - takke hr. Frank Aaen for det meget, meget positive indlæg her i dag, med ros til EU og, ja, ros til et medlem af det Det Konservative Folkeparti.
Jesper Petersen (S), 2024-02-07:
Anklagerne, som vi taler om i dag, fra Israel mod 12 ansatte i FN's hjælpeorganisation for palæstinensiske flygtninge, UNRWA i daglig tale, om at have medvirket i Hamas' terrorangreb den 7. oktober mod Israel er selvsagt dybt alvorlige og meget alvorlige for en organisation, der spiller en afgørende rolle i at hjælpe civile i den kritiske humanitære situation, der er i Gaza lige nu, og som i mange år har været central for at understøtte livet i det særlige og udfordrede område, som Gazastriben er.
Sofie Lippert (SF), 2023-02-09:
Jamen det er SF's politik, at unge mennesker, der er født og opvokset i Danmark og har gået i dansk folkeskole og ikke har begået kriminalitet, inden de fylder 18 år, skal kunne få nemmere adgang til statsborgerskab, skal kunne ansøge om og dermed få det og ikke skal igennem den her meget lange proces.
Lene Espersen (KF), 2007-12-11:
Herudover vil jeg pege på følgende ændringer, som Lissabontraktaten bl.a. indebærer: For så vidt angår det strafferetlige samarbejde, kan det bl.a. nævnes, at dette samarbejde blev bygget på princippet om gensidig anerkendelse af domme og retsafgørelser og omfatter indbyrdes tilnærmelse af medlemsstaternes love og administrative bestemmelser.
Kristian Thulesen Dahl (DF), 1999-02-10:
Men vi forsøger at tage det store flertal på ordet, som herinde har påstået over for den danske befolkning, at der ikke er nogen sammenhæng, og at vi sagtens kan stemme ja til Amsterdamtraktaten, som et flertal af befolkningen så gjorde sidste år, og efterfølgende melde os ud af Schengen.
Lisbeth Bech Poulsen (SF), 2016-02-25:
Derfor vil jeg selvfølgelig gerne anerkende den danske regering for nu at gennemføre de ændringer, der påkræves, men jeg synes jo også, at vi i dag skal hylde, at vi faktisk en gang imellem ser syvmileskridt fra internationale organisationer som ILO og MLC.
Morten Østergaard (RV), 2010-04-23:
Vi har sammen med Socialdemokraterne foreslået – men indtil videre har vi ikke kunnet få regeringen med til det – at ændre på reglerne, sådan at de unge, som nu bliver arbejdsløse, hurtigt kan få adgang til en a-kasse og dermed dagpenge og derfor ikke skal ende uden et indtægtsgrundlag.
Keld Albrechtsen (EL), 2002-04-18:
USA har selv besluttet at forøge forsvarsbudgettet med 120 mia. dollar, altså en gigantisk sum oven i alle de mange penge, USA bruger i forvejen på militæret i en situation, hvor det, verden har brug for, først og fremmest er alt andet end militær oprustning; hvor det, verden har brug for, først og fremmest er, at pengene bruges til at løse problemerne med miljø, fattigdom, mangel på drikkevand, osv., osv.
Simon Emil Ammitzbøll (LA), 2014-01-30:
Men jeg håber, at der er lidt mere venlighed, når vi kommer over og spiser agurker og gulerødder, end der har været i dag, hvor jeg synes det har kørt lidt for meget på retorikken og lidt for lidt på venligheden over for dem, der gerne vil være med til at løse problemerne, når nu regeringens hidtidige eneste støtteparti ikke vil.
Anne Baastrup (SF), 2005-12-09:
De indvendinger, der er kommet, bl.a. fra Institut for Menneskerettigheder og Dansk Retspolitisk Forening, siger ifølge den kommenterede oversigt, at man har imødekommet det, men vi finder bare, at det er nødvendigt, at vi under udvalgsarbejdet får fuldstændig afdækket, at proportionalitetskravet er opfyldt, og at man ikke med baggrund i den her nye måde at lave bevissikring på i civile sager kommer til at stå i den situation, som Venstres ordfører jo også påpegede: Tager man skridtet for langt?
Margrete Auken (SF), 1998-06-16:
Ifølge tal fra Vejdirektoratet - nu tager jeg det fra huskeren, vil jeg lige sige inden - så koster ét sparet ikke engang drab, men ét sparet personskadeuheld 45 mio. kr. ved motorvejsbyggeri, 30 mio. kr. ved motortrafikvejsbyggeri - så det er heller ikke den fiffigste måde at gøre det på, hvis det er det, det drejer sig om - og 1,5 mio. kr. ved sortpletbekæmpelse.
Line Barfod (EL), 2010-04-26:
Jeg kan forstå på den konservative ordfører, at en kvinde, der har arbejdet i 20 år som hjemmehjælper, har knoklet hver eneste dag og gået på arbejde, og som så får en skade på sit arbejde og derfor bliver sygemeldt, falder for begrænsningen på sygedagpenge og ryger på kontanthjælp, ligger samfundet til last og ikke burde have en krone, og at hun efter ordførerens mening i hvert fald sagtens burde kunne gå ud og arbejde, uanset hvad lægerne så mener i den sag, for ordføreren er åbenbart klogere, end lægerne er.
Morten Messerschmidt (DF), 2005-06-07:
Jeg ved nemlig, at hvis jeg svarer et, og fru Lone Dybkjær har fundet et stk. 7 i artikel et eller andet, hvor det måske er formuleret på en anden måde, vil jeg være frygtelig meget i problemer, så derfor vil jeg sige, at det er jo ikke det, det handler om.
Marlene Harpsøe (DF), 2010-04-15:
Er det ikke noget, der bekymrer fru Irene Simonsen, og tror fru Irene Simonsen sådan helt ærligt, helt inderligt, på, at et par linjer i et lovforslag, som jo er en slags hensigtserklæring til politiet om, at de skal tage sig af de her hundesager, virkelig vil hjælpe?
Jan Petersen (S), 2001-10-04:
Nu har vi lige studeret hr. Per Stig Møllers engagement i udenrigspolitiske forhold lidt, og jeg vil gerne bringe et citat, der har været bragt i Ugebrevet Mandag Morgen den 1. oktober 2001, hvor hr. Per Stig Møller er citeret for at sige: »Mindre fattigdom og mere skolegang skulle alt andet lige give større oplysning og tolerance.
Pernille Rosenkrantz-Theil (S), 2023-03-22:
– undskyld udtrykket, men sådan opfattede jeg det dengang – sådan en rigtig yuppietype, altså en amerikaner, forstås, som sagde, at det også bare var de hjemløses egen skyld, og at de bare kunne tage sig sammen og bare kunne det ene og det andet.
Torsten Schack Pedersen (V), 2017-03-28:
Hvis man ser på meldingerne fra Finans Danmark, som nu er en sammenslutning med deltagelse af bl.a. Realkreditrådet, kan man se, at Realkreditrådet, som man ellers må sige er nogle af dem, der har den største interesse i, at der er stor, stor tillid til danske realkreditsystem, var ude at melde positivt ud vedrørende det forslag.
Pia Gjellerup (S), 2000-11-29:
Ikke desto mindre er det jo ikke noget, regeringen eller Folketinget går rundt og bestemmer at det ville være fornuftigt at gøre, nej, det er virkelighedens krav, og det er nogle af dem, vi faktisk herindefra skal være med til at ruste turismen - lige så vel som andre erhverv - til at kunne møde.
Margrethe Vestager (RV), 2014-01-22:
Nu er der meget, meget få, der kører på eller tæt på 40 pct., vist faktisk nærmest kun en enkelt kommune, så er der nogle, som ligger på 30 pct. og i mellemlaget, og så ligger de fleste på omkring det gennemsnitlige. Det, jeg synes der er tankevækkende, og det, der kalder på en anden tilgang, er, at kommuner bruger konkurrenceudsættelse ved udbud meget forskelligt, på mange forskellige niveauer.
Karina Lorentzen Dehnhardt (SF), 2023-12-07:
Det piner mig en lille smule, at den bliver ved med at leve, for Rigsadvokaten var jo faktisk meget kort tid efter ude at sige, at det ikke handler om, at man politisk kan bestille tiltaler hos anklagemyndigheden, eller at politikere bare kan trække en eller anden tiltale i en automat.